Сэхъурокъуэ Хьэутий Хьэзрит и къуэр
Сэхъурокъуэ Хьэутий Аруан щIыналъэм хыхьэ Старэ Шэрэдж (Дохъушыкъуей) къуажэм 1951 гъэм къыщалъхуащ. Экономикэ щIэныгъэхэм я докторщ, профессорщ, ЩIДАА-м и академикщ.
Къэрал лэжьакIуэ цIэрыIуэр пэрытащ IэнатIэ зэхуэмыдэхэм. Ар щытащ цIыхубэ депутатхэм я Аруан Советым и тхьэмадэу, КъБР-м и Правительствэм и УнафэщIым и къуэдзэу, мэкъумэш IэнатIэмкIэ, щIэныгъэхэмкIэ министру, Ветеринар, фитосанитар кIэлъыплъыныгъэмкIэ Федеральнэ IуэхущIапIэм КъБР-м щиIэ и Управленэм и пашэу. 2011 гъэм къыщыщIэдзауэ Сэхъурокъуэр «Ветеринар, фитосанитар кIэлъыплъыны-гъэмкIэ Федеральнэ IуэхущIапIэм и Къэбэрдей-Балъкъэр референт центр» федеральнэ къэрал бюджет IуэхущIапIэм и унафэщIщ.
2015 гъэм ар етIуанэу Дунейпсо Адыгэ Хасэм и тхьэмадэу хахыжащ.
Сэхъурокъуэ Хьэутий къыхуагъэфэщащ «Зэныбжьэгъугъэ» орденыр, медалхэр. Абы къратащ КъБР-м и ЩIыхь тхылъыр, «КъБР-м цIыхухэм хуэIухуэщIэ яхузэфIэзых IэнатIэм щIыхь зиIэ и лэжьакIуэ» цIэ лъапIэр зэрехьэ, «Урысейм и лэжьакIуэ псэемыблэжхэр» щIыхь дамыгъэр къратащ.
